APSTIPRINĀTS

 ar Jelgavas novada domes

2024.gada 26.jūnija lēmumu Nr.11

 (sēdes protokola Nr.14)

**Jelgavas novada pašvaldības konkursa**

 **“Jelgavas novada Uzņēmēju gada balva 2024”**

**NOLIKUMS**

 *Izdots saskaņā ar Pašvaldību likuma*

*4.panta pirmās daļas 12. punktu un 5.pantu*

**I. KONKURSA MĒRĶIS**

1. Konkursa mērķis ir apzināt un godināt Jelgavas novada uzņēmējus, kuri ne tikai aktīvi un godprātīgi darbojas savā nozarē, sekmējot uzņēmējdarbības vides attīstību novadā, bet arī ar savu darbu devuši nozīmīgu ieguldījumu novada attīstībā un uzrādījuši labus uzņēmējdarbības rezultātus.

**II. KONKURSA ORGANIZATORS**

1. Konkursu organizē un vada Jelgavas novada pašvaldība.
2. Konkursa publicitāte nodrošināta pašvaldības informatīvajā izdevumā “Jelgavas novada ziņas” un pašvaldības sociālo tīklu kontos ar norādēm uz nolikumu, kas pieejams pašvaldības tīmekļvietnē [www.jelgavas](http://www.jelgavas)novads.lv.
3. Finanšu līdzekļi konkursa organizēšanas izdevumiem, t.sk., balvām un apbalvošanas ceremonijai tiek paredzēti pašvaldības kārtējā gada budžetā.

**III. KONKURSA NORISE**

1. Pretendentu pieteikšana konkursa nominācijās norisinās **no 2024.gada** **1. jūlija līdz 2024.gada 20. augustam.**
2. Pretendentus izvirza, aizpildot pieteikuma anketu:
	1. elektroniski – tiešsaistes veidlapā, kura būs pieejama tīmekļa vietnē www.jelgavasnovads.lv, kā arī Jelgavas novada pašvaldības sociālo tīklu kontos.
	2. papīra formātā (1.pielikums), iesniedzot to personīgi Jelgavas novada pašvaldības klientu apkalpošanas centros to darba laikā;
	3. nosūtot pa pastu uz adresi Pasta iela 37, Jelgava, LV-3001;
	4. elektroniski parakstīta dokumenta formā, nosūtot uz e-pasta adresi: dome@jelgavasnovads.
3. Pašvaldība iesniegto pieteikumu vērtēšanai izveido vērtēšanas komisiju 7 (septiņu) locekļu sastāvā, kuras sastāvu un tās nolikumu ar rīkojumu apstiprina domes priekšsēdētājs.
4. Vērtēšanas komisija konkursam pieteikto kandidātu - komersantu uzņēmumu, ražotņu, filiāļu u.c. saimnieciskās darbības veikšanas vietu apmeklēšanu un tikšanos ar pašiem komersantiem vai to pārstāvjiem uzsāk no 2024. gada 4. septembra.
5. Vērtēšanas komisija nosaka konkursa uzvarētāju – vienu katrā nominācijā saskaņā ar šajā nolikumā noteiktajiem kritērijiem.
6. Vērtēšanas komisijai ir tiesības kādā no nominācijām nepiešķirt balvu, ja uz to nav izvirzīts neviens pretendents vai pieteiktie pretendenti neatbilst konkursa nolikuma prasībām.
7. Konkursa komisija ir tiesīgi filmēt un fotografēt vērtējamos objektus. Iegūtos materiālus un fotogrāfijas komisija var izmantot noslēguma pasākumā un publicēšanai plašsaziņas līdzekļos, iepriekš saskaņojot ar konkrēto uzņēmēju.
8. Konkursa noslēgums - uzvarētāju apbalvošanas ceremonija tiek organizēta 2024. gada septembrī.
9. Dalībai konkursā var pieteikt:

13.1. Komercsabiedrības, to filiāles un struktūrvienības, kuras veic saimniecisko darbību Jelgavas novada teritorijā, neatkarīgi no juridiskās formas un darbības nozares.

13.2. Komersantus, lauksaimnieciskās ražošanas un citu aroddarbību veicējus - fiziskās personas, kuras reģistrējušas un veic savu saimniecisko darbību Jelgavas novadā.

1. Dalībai konkursā netiek apstiprināti pretendenti:
	1. kam uz vērtēšanas brīdi ir VID nodokļu parāds;
	2. kas ar tiesas lēmumu pasludināti par maksātnespējīgiem, atrodas tiesiskās aizsardzības procesā, ārpus tiesas tiesiskās aizsardzības procesā, tā saimnieciskā darbība ir apturētā/izbeigta vai atrodas likvidācijas procesā;
	3. kas pilnā apmērā un normatīvajos aktos noteiktajos termiņos nav samaksājis nodokļus un/vai pašvaldības noteiktos obligātos maksājumus, kā arī cita veida līgumu maksājumus Pašvaldībai;
	4. kuru kapitāldaļu turētāji ir pašvaldība;
	5. kas konkrētajā nominācijā ar identisku nosaukumu ir bijis uzvarētājs un saņēmis apbalvojumu iepriekšējo trīs gadu periodā.
2. Dalībai konkursā nevar tikt nominētas biedrības, nodibinājumi, sabiedriskās un reliģiskās organizācijas.
3. Sūdzības par konkursa vērtēšanas komisijas lēmumiem izskata un pieņem lēmumu Jelgavas novada domes priekšsēdētājs.

**IV. KONKURSA NOMINĀCIJAS**

1. Uzņēmēji tiek vērtēti šādās nominācijās :
	1. MAZAIS UZŅĒMĒJS (līdz 10 darbiniekiem vai 100 000 *euro* apgrozījumam);
	2. LIELAIS UZŅĒMĒJS (virs 10 darbiniekiem vai virs 100 000 *euro* apgrozījuma).
2. Atsevišķi piesakāmi uzņēmumi nominācijās:
	1. GADA JAUNAIS UZŅĒMĒJS
	2. GADA ĢIMENES UZŅĒMUMS
	3. GADA INOVATĪVĀKAIS UZŅĒMUMS

**V. KONKURSAM IZVIRZĪTO PRETENDENTU VĒRTĒŠANAS KRITĒRIJI**

1. Nominācija **GADA** **MAZAIS UZŅĒMUMS** (līdz 10 darbiniekiem vai līdz 100 000 *euro* apgrozījumam)

|  |  |  |
| --- | --- | --- |
| **KRITĒRIJS** | **PUNKTU SKAITS** | **PIEZĪMES** |
| **MAKSIMĀLI PIEŠĶIRAMAIS** | **KOMISIJAS PIEŠĶIRTAIS** |
| Uzņēmuma tēls un reputācija, atpazīstamība ārpus novada teritorijas | 10 |  |
| Jaunu produktu/pakalpojumu ieviešana- kura vairojusi rentabilitāti | 10 |  |
| Stabili un izaugsmi raksturojoši saimnieciskās darbības rādītāji pret iepriekšējo gadu | 10 |  |
| Dalība sabiedriskās organizācijās, pagasta/novada saimnieciskajā/sabiedriskajā dzīvē. Ieguldījums sadarbības veidošanā | 5 |  |
| Papildus punkti - pieteikuma anketā norādītais pamatojums balvas saņemšanai | 5 |  |
| **Kopā:** | **40** |  |

1. Nominācija **GADA LIELAIS UZŅĒMUMS** (virs 10 darbiniekiem vai virs 100 000 *euro* apgrozījuma)

|  |  |  |
| --- | --- | --- |
| **KRITĒRIJS** | **PUNKTU SKAITS** | **PIEZĪMES** |
| **MAKSIMĀLI PIEŠĶIRAMAIS** | **KOMISIJAS PIEŠĶIRTAIS** |
| Īpašs ieguldījums Jelgavas novada izaugsmē un attīstībā, produkts vai pakalpojums ir nozīmīgs novadam un tā iedzīvotājiem | 10 |  |  |
| Uzņēmuma tēls un reputācija, atbildīgu lēmumu pieņemšana, atpazīstamība ārpus novada teritorijas | 10 |  |
| Ieguldījums tehnoloģijās, infrastruktūrā, inovācijās, uzņēmējdarbības attīstībā, kvalitātes standarta ieviešanā | 10 |  |
| Stabili un izaugsmi raksturojoši saimnieciskās darbības rādītāji pret iepriekšējo gadu, apgrozījums | 5 |  |
| Uzņēmuma darba vide – teritorijas sakoptība, veiktie uzlabojumi, darbinieku darba apstākļi, pieejamie papildus bonusi – veselības apdrošināšana, atpūtas telpa,virtuvīte, ārpusdarba pasākumi u.tml. | 5 |  |
| Papildus punkti - pieteikuma anketā norādītais pamatojums balvas saņemšanai  | 5 |  |
| **Kopā:** | **45** |  |

1. Nominācija **GADA JAUNAIS UZŅĒMĒJS** (*uzņēmējs, kas uzņēmējdarbību uzsācis pēdējo 2-3 gadu laikā, spējis sasniegt ekonomisko izaugsmi un ir sevi lieliski pierādījis uzņēmējdarbības vidē)*

|  |  |  |
| --- | --- | --- |
| **KRITĒRIJS** | **PUNKTU SKAITS** | **PIEZĪMES** |
| **MAKSIMĀLI PIEŠĶIRAMAIS** | **KOMISIJAS PIEŠĶIRTAIS** |
| Inovatīva, kvalitatīva produkta/pakalpojumaradīšana, produkts/pakalpojums ir jaunums Jelgavas novadā vai tā atrašanās Jelgavas novadā ir nozīmīga novadam un tā iedzīvotājiem | 10 |  |  |
| Saimnieciskās darbības modernizācija, investīciju piesaistīšana, jaunu aktivitāšu, produktu, pakalpojumu ieviešana | 10 |  |
| Perspektīva uzņēmuma nākotnes attīstībai; stabili un izaugsmi raksturojoši saimnieciskās darbības rādītāji | 10 |  |
| Mārketinga aktivitātes jaunā produkta/pakalpojuma virzīšanai tirgū | 5 |  |
| Papildus punkti - pieteikuma anketā norādītais pamatojums balvas saņemšanai | 5 |  |
| **Kopā:** | **40** |  |

1. Nominācija **GADA ĢIMENES UZŅĒMUMS**

(*pretendenti, kuri rūpējas par savu, piemēram, ražošanas tradīciju uzturēšanu vai tālāku to attīstīšanu un nodošanu no paaudzes paaudzē, ģimenes iesaiste uzņēmējdarbība utt. )*

|  |  |  |
| --- | --- | --- |
| **KRITĒRIJS** | **PUNKTU SKAITS** | **PIEZĪMES** |
| **MAKSIMĀLI PIEŠĶIRAMAIS** | **KOMISIJAS PIEŠĶIRTAIS** |
| Ģimenes iesaiste uzņēmuma darbībā | 10 |  |  |
| Ražotā produkta/pakalpojuma kvalitāte un daudzveidība | 10 |  |
| Dalība sabiedriskās organizācijās, kooperatīvos, pagasta/novada saimnieciskajā/sabiedriskajā dzīvē | 10 |  |
| Uzņēmuma tēls un reputācija, atpazīstamība | 5 |  |
| Papildus punkti - pieteikuma anketā norādītais pamatojums balvas saņemšanai | 5 |  |  |
| **Kopā:** | **40** |  |

1. Nominācija **GADA INOVATĪVĀKAIS UZŅĒMUMS**

**(**uzņēmums, kurš ir radījis jaunu, uz zināšanām balstītu produktu/pakalpojumu, kas ir ievērojami pārāks salīdzinājumā ar agrāk pieejamo un/vai citiem tirgū esošajiem produktiem. Balvu var pasniegt arī par inovatīviem risinājumiem darba procesa uzlabošanai, kā arī uzņēmuma digitalizāciju utt.. Inovatīvā produkta vai darbības laiks tirgū nepārsniedz trīs gadus.**)**

|  |  |  |
| --- | --- | --- |
| **KRITĒRIJS** | **PUNKTU SKAITS** | **PIEZĪMES** |
| **MAKSIMĀLI PIEŠĶIRAMAIS** | **KOMISIJAS PIEŠĶIRTAIS** |
| Ieguldījums būvēs, tehnoloģijās, infrastruktūrā, inovācijās, uzņēmējdarbības attīstībā | 10 |  |  |
| Inovatīvā produkta vai darbības pārākumssalīdzinājumā ar līdzīgiem tirgū esošiem produktiem vai darbībām | 10 |  |
| Inovatīvā produkta vai darbības radītā pievienotā vērtība | 10 |  |
| Uzņēmuma tēls un reputācija, atpazīstamība | 5 |  |
| Papildus punkti - pieteikuma anketā norādītais pamatojums balvas saņemšanai | 5 |  |
| **Kopā:** | **40** |  |

1. Komisija, nosakot nominācijas uzvarētāju, vērtē ne tikai kopējo punktu skaitu, bet arī komersanta kopējo tēlu, pieteikumu anketās minēto pamatojumu, reputāciju, kā arī uzņēmējdarbību veicinošas aktivitātes novērtējamā gada griezumā.
2. Gadījumos, kad vērtēšanas komisijas loceklis ir saistīts ar kādu no nominantiem (piemēram, viņam pieder šī komersanta kapitāldaļas, akcijas vai viņš ir darba attiecībās ar komersantu vai ieņem tajā vēlētu amatu (valdē, padomē), viņš ir laulībā vai radniecībā ar individuālo komersantu vai komercdarbības īpašnieku u.c.), komisijas loceklis nedrīkst piedalīties lēmuma pieņemšanā (balsošanā) konkrētajā nominācijā. Šajā punktā norādītajā gadījumā konkrētais komisijas loceklis pirms balsošanas mutiski informē par norādīto faktu esamību komisijas priekšsēdētāju un atturas no balsojuma.

**VI. UZVARĒTĀJU UN DALĪBNIEKU GODINĀŠANA**

1. Konkursa uzvarētāji un dalībnieki tiek godināti svinīgā ceremonijā 2024.gada septembrī, ko organizē un finansē Jelgavas novada pašvaldība.
2. Uzvarētāji katrā no vērtēšanas komisijas izveidotajām nominācijām saņem balvu un/vai pateicības rakstu.

Domes priekšsēdētāja pienākumu izpildītāja I.Vītola

****

1.pielikums konkursa

“Jelgavas novada Uzņēmēju gada balva 2024” nolikumam

**Vēlos izvirzīt konkursam “Jelgavas novada Uzņēmēju gada balva 2024”**

Nominācija (atzīmējiet ar x):

|  |  |
| --- | --- |
| Gada mazais uzņēmums |  |
| Gada lielais uzņēmums |  |
| Gada ģimenes uzņēmums |  |
| Gada jaunais uzņēmējs |  |
| Gada inovatīvākais uzņēmums  |  |

1. Lūdzu, norādiet balvai izvirzītā uzņēmuma nosaukumu:

|  |  |  |
| --- | --- | --- |
| Uzņēmuma nosaukums | Reģistrācijas numurs | Juridiskā adrese |
|  |  |  |

2. Lūdzu, norādiet balvai izvirzītā uzņēmuma pārstāvja kontaktus:

|  |  |  |  |
| --- | --- | --- | --- |
| Vārds Uzvārds | Amats | Tālrunis | e-pasta adrese |
|  |  |  |  |

3. Pieteicēja kontaktinformācija:

|  |  |  |  |
| --- | --- | --- | --- |
| Vārds Uzvārds | Uzņēmuma nosaukums | Tālrunis | e-pasta adrese |
|  |  |  |  |

4. Lūdzu, aprakstiet, kāpēc tieši šis uzņēmums ir pelnījis iegūt Jelgavas novada Uzņēmēju gada balvu 2024? Pamatojiet savu izvēli.

|  |
| --- |
|  |